Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Terrorirünnakud Iisraeli pealinnas Jeruusalemmas
ja Jordani orus, Läänekaldal.
Iisraeli presidendil ei õnnestunud saavutada konsensust
uue plaani suhtes pikaleveninud tüli lõpetamiseks
seoses koalitsiooni kohtureformiplaanidega.
Iisraeli vaevavad jätkuvalt rahvuslikult motiveeritud rünnakud,
samas kui Jeruusalemma kaitseministeerium
jätkab visa sõda terrorismi vastu.
Esimene rünnak toimus eile õhtul,
kui palestiinlasest ründaja olevat avanud tule
bensiinijaama taguses poes Argamani ristmikul,
Jordani oru maakonnas, Läänekaldal.
Poe taga oli tulistamine. Tulime välja, kui mu töötaja ütles,
et poe taga tulistatakse. Läksin välja ja nägin noormeest mustas t-särgis
ja mustades teksades. Ta andis mulle märku, kuid ma ei saanud aru,
mida ta tahab või kes ta on. Siis sain oma töötajast aru,
et too noormees oli tõenäoline tulistaja.
Kutsusin teda peatuma ja ta hakkas edasi kõndima.
Siis nägin tema selja taga relva ja mõistsin, et see oli tema.
Jooksin kohe tema poole, nii et ta tõmbas relva välja,
ja kui ta üritas tulistada, kiilus relv kinni.
Ta üritas tagurpidi joostes tulistada ja sihtis mind oma relvaga. Kui nägin,
et tema relv kiilus kinni, jooksin ja püüdsin teda neutraliseerida.
Selle käigus nägi ta, et ta relv on ikka veel kinni kiilunud,
nii et ta pöördus ümber ja hakkas jooksma,
läks siit põllule ja peitis end seal.
Kui terrorist oli põgenenud lähedalasuvasse võssa,
saadeti sündmuskohale piiripolitsei Metilani üksus.
Meid, Juuda ja Samaaria AOR Metilani liikmeid,
kutsuti tegelema terroristiga Jordani oru piirkonnas
Argamani bensiinijaama lähedal. Piirkonna läbiotsimise ajal,
kusjuures meie viimase luureinfo järgi viibis terrorist lähedalasuvas metsas,
avas terrorist meie pihta tule.
Tulevahetuse käigus neutraliseerisime ta.
Oluline on märkida, et üks piiripolitsei eriüksuse liige
sai tulevahetuse käigus kergelt viga.
Jeruusalemma vanalinna müüride kõrval
pussitas palestiinlasest ründaja lihunikunoaga 50-aastast tsiviilisikut.
Jaffa värava promenaadil rünnakut näinud politseinikud ja turvamehed
jälitasid 17-aastast, Ida-Jeruusalemmast pärit terroristi,
neutraliseerisid ta ja vahistasid ta.
Pussitatud tsiviilisikule osutati kohapeal arstiabi,
misjärel ta toimetati raskes seisundis lähedalasuvasse haiglasse.
Teised kaks tsiviilisikut said väidetavalt kergeid vigastusi.
Nad said esmaabi sündmuskohal
ja viidi samuti edasiseks raviks lähikonna haiglasse.
Varem, öösel, viisid Iisraeli Kaitsejõudude (IDF),
julgeolekuagentuuri (ISA) ja piiripolitsei eriüksused läbi
ulatuslikke terrorismivastaseid reide Juuda ja Samaaria maakondades,
Läänekaldal, mille käigus vahistati üheksa terrorismis kahtlustatavat.
IDFi pressiesinduse teatel viskasid kahtlusalused
isetehtud lõhkeseadeldise ja Molotovi kokteile
Iisraeli väesalkade suunas, kes olid lahkumas Zorifi külast.
Seetõttu läks sõjaväeauto ümber.
Ja kuigi üks IDFi sõdur viidi arstlikule läbivaatusele,
ei teatatud ühegi Iisraeli sõjaväelase vigastustest.
Lisaks tegid piiripolitsei YAMASi eriüksuslased koos IDFi ja ISAga
hommikupoolikul operatsiooni Jenini Palestiina põgenikelaagris,
mille käigus arreteeriti edukalt
Fatah' liikumise Tanzimi rühmituse vanemagent.
Operatsiooni käigus avasid palestiinlastest võitlejad tule
YAMASi eriüksuslaste suunas, kes vastasid elava tulega.
Vähemalt üks võitleja sai haavata.
ISA teatel vastutas Tanzimi agent Mohammad Ibrahim Id Nagnagia
viimastel nädalatel mitmete tulistamisrünnakute eest
Juudas ja Samaarias.
Keset Iisraeli ees seisvaid süvenevaid regionaalseid probleeme
tegi president Isaac Herzog tõsise katse
jõuda kohtureformi osas kompromissile,
kutsudes peaminister Benjamin Netanyahut
ja tema poliitilisi konkurente üles jõudma kokkuleppele,
mis lõpetaks Iisraeli ühiskonnas süveneva lõhe
ja hoiaks ära võimaliku põhiseadusliku kriisi.
Seda tüüpi kriisides on hetki,
mil juhtkond peab kasutama ära haruldasi võimalusi,
et jõuda kokkuleppele, ja see on üks neist hetkedest.
Meie ees on Rosh Hashanah ja tišreikuu pühad.
Üheksa kuud oleme olnud sügavas kriisis,
mis mõjutab dramaatiliselt meie elu, mõjutab oluliselt meie julgeolekut,
mõjutab meie majandust, ühiskonda ja meie inimeste käitumist.
Küllalt! On vaja kokku tulla, et saavutada laiaulatuslik kokkulepe.
See on võimalik. See pole seotud ei kohtu ega parlamendi graafikutega.
See on seotud reaalsusega ja see nõuab meilt suuri ponnistusi,
et jõuda kokkuleppele.
Herzog, kelle märkused kõlasid enne Austriast Iisraeli naasmist,
koostas peaminister Netanyahuga konsulteerides kavandi,
mis oleks aluseks uutele kõnelustele,
et püüda jõuda laiaulatusliku kokkuleppeni
pikaleveninud kriisi lõpetamiseks.
Õhutan juhte näitama üles vastutust, vaatama reaalsusele silma,
ulatama käed, tegema jõupingutusi, mitte lükkama edasi;
tulema kokku, et teha kõik endast olenev
ja püüda jõuda laiaulatusliku kokkuleppeni,
et see kriis, mis puudutab kohtureformi
ja suhteid erinevate ametiasutuste, valitsusharude vahel, mööduks,
ja võiksime naasta debattide, vastasseisude ja arutelude juurde
kõigi teiste Iisraeli ühiskonda vaevavate küsimuste üle -
mõned küsimused on vanad ja mõned uued, nagu igas demokraatias.
Iisraeli presidendi uus jõupingutus toimub enne seda,
kui Jeruusalemma ülemkohus peab esimest korda Iisraeli ajaloos
12. septembril kokku kutsuma kogu oma 15 kohtunikust koosneva paneeli,
et arutada kaebust Netanyahu koalitsiooni poolt juulis vastu võetud
põhiseaduse muudatuse vastu, mis sisuliselt piirab ülemkohtu volitusi.
Ja kuigi ülemkohtu arutelud toimuvad eeldatavasti sellest hoolimata,
saavutas Herzog Netanyahult järeleandmise,
mis pakkus muu hulgas välja 1,5-aastase külmutamise
mis tahes kohtureformiga seotud õigusloomele.
Kogu mu viimaste nädalate tegevus
on suunatud Iisraeli demokraatia säilitamisele ja kaitsmisele,
kuid ka laiema mõistmise ja tasakaalu loomise mehhanismile
erinevate valitsusasutuste vahel. See on võimalik ja nõuab vastutust.
Vaatamata sellele,
et Iisraeli opositsiooni juht on Yesh Atidi partei esimees Yair Lapid,
otsustas president Herzog pöörduda ekskaitseminister Benny Gantzi poole,
keda Iisraeli avalikkus peab erinevate küsitluste järgi
ilmselt võimekaimaks alternatiiviks Benjamin Netanyahule.
Ja kuigi endine IDF-i peastaabiülem Gantz oli vägagi skeptiline
läbimurde väljavaadete suhtes, (arvestades varasemaid kogemusi),
tunnistas ta fraktsioonikoosolekul,
et nad andsid presidendi kavandile võimaluse.
See ei üllata teid ega ühtki kohalolijat:
Ma ei usalda Netanyahut, kes teeb esmalt seda, mis on talle hea,
ja alles siis seda, mis on hea riigile.
Juhtkond peab aga eelkõige tegema otsuseid,
mis lähtuvad riiklikest kaalutlustest ja sellest, mis on riigile parim.
Tahaksin teile ja avalikkusele meelde tuletada,
et meie eesmärk pole jõuda põhiseadusliku kriisini,
mis lõhub meie riiki. Vastupidi,
meie siht on kaitsta demokraatiat ja võimalusel sellist kriisi ära hoida.
Pärast nõupidamisi märkis kindral Gantz,
et nad oleksid valmis aktsepteerima presidendi kavandit juhul,
kui esmaseks plaaniks oleks
nn mõistlikkuse klausli tajutav parandamine
ja selle fikseerimine seadusandluse kaudu
suhtelise häälteenamusega põhiseadusse,
et vältida konstitutsioonilise kriisi kordumist.
Ometi lükkas peaminister Netanyahu selle nõudmise väliselt tagasi,
kutsudes teleavalduses Gantzi üles astuma dialoogi ilma eeltingimusteta.
Tahaksin rääkida Benny Gantziga. Meil on palju erimeelsusi.
Kuid meil on ka palju ühist. Meid mõlemaid kutsutakse Benjaminiks;
me mõlemad võitlesime lahinguväljal ühise vaenlase vastu;
ja täna tahab enamik rahvast, et teeksime midagi ühise sihi nimel.
Ta tahab, et jõuaksime kokkuleppele.
Kuid kokkulepeteni jõudmiseks peame tegema ühe lihtsa asja:
jätma kõrvale kõik oma eeltingimused, takistused, astuma ruumi ja rääkima.
Seetõttu kutsun homme hommikul teie meeskonda
istuma koos meie meeskonnaga ja tegema ühiselt seda,
mida enamik Iisraelist ootab: et istuksime ja jõuaksime kokkuleppeni.
Vastuseks sellele, et Netanyahu lükkas tagasi
mis tahes muudatused presidendi kavandis,
ja nõudis sisuliselt dialoogi jätkamist eeltingimusteta, väitis Gantz,
et Netanyahu koalitsiooni äärmuslased dikteerivad tingimused
ja rahvusliku ühtsuse fraktsioon on valmis tegema koostööd
ainult Netanyahu koalitsiooni mõõdukatega.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad
ja soovite aidata neid eetris hoida, kaaluge annetuse tegemist.
Seda saab teha meie kodulehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri